III 



FORENINGSMEDDELELSER. 



MØDER I »DANSK ORNITHOLOGISK FORENING.;:. 



Fredag 29 November holdtes Møde i Wittmacks Lokaler Kl. 8 med 

 Foredrag af Læge Helms om »Vore Sangfugle og deres Sang«. Henved 

 60 Medlemmer vare mødte. Foredraget omhandlede de egentlige San- 

 gere og Drosselfuglene; til Belysning af Emnet var tilvejebragt et sær- 

 deles smukt og fyldigt Stof, bestaaende af de udstoppede Fugle, deres 

 Reder og Æg. Æggene vare skaffede til Veje af Ass. Koefoed, nogle 

 Fugle og Reder udlaante fra zoologisk Museum, medens Pastor Barfod 

 havde medbragt udmærkede Reder af Gulbug og Nattergal. Resten af 

 Rederne vare skaffede af P'oredragsholderen og Forpagter Valentiner, 

 hvem ogsaa de smukt udstoppede Fugle skyldtes paa enkelte nær. 



Tirsdag 26 Februar Møde i Wittmacks Lokaler Kl. 8; ca. 50 Med- 

 lemmer mødte. Pastor Barfod holdt et meget livligt Foredrag om 

 Gøgen og dens Levevis særlig dens mærkelige Yngleforhold, idet han 

 væsentlig øste af sin egen rige Erfaring og til Slutning kom ind paa 

 de forskellige Teorier om Aarsagerne til Gøgens Afvigelse fra de sæd- 

 vanlige Forhold. Foredraget illustreredes ved Fremvisning af adskil- 

 lige Gøgeæg liggende i det Kuld, hvori de vare fundne; særlig Inter- 

 esse vakte det blaa Gøgeæg fundet i Reden af Brunelle (Accentor 

 modiilaris). — Efter Foredraget udviklede sig en livlig Diskussion og 

 talrige Spørgsmaal rettedes til Foredragsholderen. 



Tirsdag 21 April Møde i Wittmacks Lokaler Kl. 8; ca. 30 Med- 

 lemmer havde givet Møde. Foredrag holdtes af Lægerne Krabbe, 

 Helms og Arctander. 



Th. N. Krabbe: Meddelelse om og Fremvisning af en Kobberpil 

 funden i en Ederfugl i Grønland. — Da Foredraget senere agtes 

 offentliggjort i Tidsskriftet, ledsaget af et Billede af Pilen, skal her 

 kun bemærkes, at Fundet drejer sig om en i 1897 ved Godthaab 

 skudt Kongeederfugl, der i et Saar havde stikkende en Kobberpil. 

 Pilen forevistes for Tilhørerne, efter at de til Fundet knyttede nær- 

 mere Omstændigheder vare meddelte, og der gjordes derefter Rede 

 for de Grunde, der berettige Antagelsen af, at Pileskuddet maa være 

 bleven bibragt Fuglen af Eskimoer Vest for Davisstrædet. Sluttelig 

 berørtes, hvorledes de ejendommelige Strøm- og Vindforhold i de 

 grønlandske F'arvande begrænse Muligheden for Opskylning af dri- 

 vende Ting paa de grønlandske Kyster. 



Helms berettede om, hvad han havde set af Fugle i Italien under 

 et Ophold der i Marts Maaned; Rejsens sydligste Punkt var Neapel. 

 Mest paafaldende var den store Fattigdom paa Fugle, der g.jorde sig 

 gældende saa at sige overalt. Artsantallet var ikke stort, og der 

 fandtes kun faa Individer af hver Art. Blandt Sangerne vare de 

 hyppigste Solsort (Turdiis merula) og Munk (Sylvia alricapilla). Af 



